
NOTE 

This edition of the Prioresses 
Tale has been carefully and exactly 
revised from the Harleian MS of 
The Canterbury Tales, No. 7334, 
in the British Museum; the only 
additions being the use of capital 
letters for sacred, and proper names, 
the punctuation, and the insertion 
of sub-headings. 

EL sayd by corpus dominus* 
quod oure host, 
* Now longe mot thou sayle by 

the cost. 
Sir gentil maister, gentil mari- 
ner. 
God yive the monk a thousand last quade yer. 
Ha ha I felaws bewar for such a jape i 
The monk put in the mannes hood an ape, 
And in his wyves eek, by seint Austyn. 
Draweth no monkes more unto your In. 
But now pas over, and let us loke aboute, 
Who schal telle first, of al this route, 
Another tale', and with that word he sayde. 
As curteisly as it had been a mayde, 
* My lady Prioresse, by your leve 

THE PRIORESSES TALE 

So that I wiste I scholde yow not greve, 
I wolde deme that ye telle scholde 
A tale next, if so were that ye wolde. 
Now wol ye vouch sauf, my lady deere ? ' 
Gladly, quod sche, and sayd in this manere. 




Dominei tioniinu0 no0ter* 

LORD oure lord, thy name how 

merveylous 
Is in this large world y-sprad 
quod sche, 

Pfor nought oonly thy laude precious 
Parformed is by men of heih degre, 
But by mouthes of children thy bounte 
Parformed is, on oure brest soukynge 
Som tyme shewed thay thin heriynge. 

Wherfore in laude, as I best can or may. 
Of the, and of thy whyte lily flour. 
Which that the bar, and is a mayde alway. 
To telle a storie I wil do my labour ; 
Nought that I may encreste your honour, 
Pfor sche hir-silf is honour, and the roote 
Of bounte, next hir sone, and soules boote* 

THE PRIORESSES TALE 

O modir mayde I o mayde mooder fre, 

O bussh unbrent, brennyng in Moises sight. 

That ravysshedest doun fro the deite, 

Thurgh thin humblesse, the gost that in the alighte 

Of whos vertu, he in thin herte sight, 

Conceyved was the fadres sapience, 

Help me to telle it in thy reverence I 

Lady i thi bounte and thy magnificence. 

Thy vertu, and thi gret humilite, 

Ther may no tonge expres in no science ; 

Pfor som tyme, lady, er men pray to the, 

Thow gost biforn of thy benignite. 

And getist us the light, thurgh thy prayere. 

To gyden us the way to thy sone so d!eere. 

My connyng is so weyk, o blisful queene. 
For to declare thy grete worthinesse. 
That I may not this in my wyt susteene. 
But as a child of twelf month old, or lesse. 
Than can unnethes eny word expresse. 
Right so fare I, and therfor I you pray, 
Bndith my song that I shal of yow say. 

HERE was in Acy, in a greet 
citee, 
Amonges Cristen folk, a Jewe- 

rye, 
Susteyned by a lord of that 
contre 
Ffor foul usure, and lucre of felonye, 
Hateful to Crist, and to his compaignye ; 
And thurgh the strete men mighte ride and wende, 
Pfor it was fre, and open at everich ende. 

A litel scole of Cristen folk ther stood 

Doun at the forther ende, in which ther were 

Children an heep, y-comen of Cristes blood. 

That lered in that scole yer by yere. 

Such maner doctrine as men used there. 

This is to say, to synge, and to rede, 

As smale childer doon in her childhede. 

THE PRIORESSES TALE 

Among these children was a wydows sone, 
A litel clergeon that seve yer was of age, 
That day by day to scole was his wone, 
And eek also, wher-so he saugh th'ymage 
Of Cristes moder, had he in usage, 
As him was taught, to knele a>-doun and say 
His Site ^aria> as he goth by the way. 

Thus hath this widow hir litel child y-taught 
Oure blisful lady, Cristes moder deere. 
To worship ay, and he forgat it nought, 
Pfor cely child wil alway soone leere ; 
But ay, whan I remembre of this matiere, 
Seint Nicholas stont ever in my presence, 
Pfor he so yong to Crist dede reverence. 

This litil child, his litel book lernynge, 

As he sat in the scole at his primere. 

He, £D Sllma reUemptoriis, herde synge. 

As children lemed her antiphonere ; 

And, as he durst, he drough hem ner and neere. 

And herkned ever the wordes and the note. 

Til he the firste vers couthe al by rote. 



THE PRIORESSES TALE 

Nought wist he what this Latyn was to say, 
Pfor he so yong and tender was of age. 
But on a day, his felaw gan he pray 
To expoune him the song in his langage. 
Or telle him what this song was in usage. 
This prayd he him to construe and declare 
Fful often tyme upon his kne€s bare. 

His felaw, which that elder was than he, 
Answerd him thus : * this song, I have herd seye, 
Was maked of our blisful lady fre. 
Hire to saluen, and eek hire for to preye 
To ben our help and socour whan we deye. 
I can no more expoune in this matere, 
I leme song, I can no more gramer.' 

* And is this song y-maad in reverence 
Of Cristes moder ? ' sayde this Innocent ; 

* Now certes, I wol do my diligence 
To conne it al, er Cristemasse be went ; 
Though that I for my primer schal be schent, 
And schal be betyn thries in an hour, 

I wol it conne, oure lady to honoure.' 



THE PRIORESSES TALE 

His felaw taughte him homward prively, 
Prom day by day, til he couthe it by rote, 
And than he song it wel and boldely, 
Twyes on the day it passed thurgh his throte, 
Prom word to word, acordyng to the note ; 
To scoleward and homward whan he went. 
On Cristes moder was set al his entent. 

As I have sayd, thurghout the Jewrye, 
This litel child, as he cam to and fro, 
Fful merily than wold he synge, and crie 
jD Slima reliemptori)»— ^ver mo* 
The swetnes hath his herte perced so 
Of Cristes moder, that to hir to pray. 
He can not stynt of syngyng by the way. 

Our firste foo, the serpent Sathanas, 
That hath in Jewes hert his waspis nest, 
Up swal, and sayde, * O Bebreik peple, alias f 
Is this a thing to yow that is honest, 
That such a boy schal walken as him lest 
In youre despyt, and synge of such sentence. 
Which is agens your lawes reverence ? ' 

THE PRIORESSES TALE 

Pro thennes forth the Jewes han conspired 
This Innocent out of this world to enchace ; 
An homicide ther-to han thay hired, 
That in an aley had a prive place ; 
And as the childe gan forth by to pace, 
This false Jewe him hent and huld ful faste, 
And kut his throte, and threw him in atte laste. 

I say in a wardrobe, thay him threw 
Wher-as the Jewes purgen her entraile. 
O cursed folk I O Herodes al newe ! 
What may your evyl entente you availe ? 
Morther wol out, certeyn, it wol nought faile. 
And namly ther th'onour of God schuld sprede, 
The blood out crieth on your cursed dede. 

* O martir, soudit to virginite, 

Now maystow synge, folwyng ever in oon 
The white lamb celestial,' quod sche, 

* Of which the grete evangelist, seint John, 

In Pathmos wroot, which seith that thay goon 
Bifore the lamb, and synge a song al newe. 
That never, fleishly, wommen thay knewe.' 

THB PRIORBSSBS TALB 

This pore widowe wayteth al this night. 
After this litel child, but he cometh nought ; 
Pfor which, as soone as it was dayes light, 
With face pale in drede and busy thought, 
Sche hath, at scole and elles-wher him sought. 
Til fynally she gan of hem aspye 
That he was last seyn in the Jewerie. 

With moodres pite in hir brest enclosed, 
Sche goth, as sche were half out of hir mynde. 
To every place wher sche hath supposed 
By liklihede hir child for to fynde ; 
And ever on Cristes mooder meke and kynde 
Sche cried, and atte laste thus sche wrought. 
Among the cursed Jewes she him sought. 

Sche fireyned and she prayed pitously 
To every Jew that dwelled in that place. 
To telle hir, if hir child wente ther-by. 
Thay sayde * nay ' ; but Jesu, of his grace 
Yaf in hir thought, withinne a litel space, 
That in that place after her sone sche cryde, 
Wheras he was cast in a pit besyde. 

THB PRIORBSSBS TALE 

O grete God that parformedist thin laude 
By mouth of Innocents, lo here thy might I 
This gemme of chastite, this emeraude. 
And eek of martirdom the ruby bright, 
Ther he with throte y-kut lay upright. 
He SUma reuemptorto gan to synge 
So lowde, that al the place bigan to rynge. 

The Cristen folk, that thurgh the strete went. 

In comen, for to wonder upon this thing. 

And hastily for the provost thay sent 

He cam anoon withoute tarying, 

And heriede Crist that is of heven kyng. 

And eek his moder, honour of mankynde. 

And after that, the Jewes let he bynde. 

This child with pitous lamentacion 
Up-taken was, synging his song alway. 
And with honour of gret procession, 
Thay caried him unto the next abbay. 
His modir swownyng by the beere lay ; 
Unnethe might the peple that was there. 
This newe Rachel bringe fro the beere. 

THB PRIORBSSBS TALB 

With torment and with schamful deth echon. 
This provost doth these Jewes for to sterve, 
That of this moerder wist ; and that anoon» 
He wolde no such cursednesse observe. 
' Bvel schal have, that evyl wol deserve.' 
Therfore with wilde hors he dide hem drawe» 
And after that he heng hem by the lawe. 

Upon his beere ay lith this Innocent, 

Biforn the chief auter, whiles the masse last. 

And after that, th' abbot with his covent 

Hath sped him for to burie him ftil fast ; 

And whan thay haly water on him cast, 

Yet spak this child, whan spreynde was the water. 

And song — ^ Slma reHemptodis mater« 

This abbot, v^ich that was an holy man, 

As monkes ben, or elles oughte be. 

This yonge child to conjure he bigan. 

And sayd, ' O deere child, I halse thee. 

In vertu of the holy Trinite, 

Tel me what is thy cause for to synge, 

Sith that thy throte is kit, at my semynge ? ' 

THB PRIORBSSBS TALB 

* My throte is kit unto my nekke boon/ 
Sayde this child, * and, as by way of kynde, 
I schulde ha ben deed long tyme agoon, 
But Jesu Crist, as ye in bookes fynde, 
Wol that his glorie laste and be in mynde ; 
And, for the worship of his moder deere. 
Yet may I synge, 2) SUmai loude and deere. 

This welle of mercy, Cristes moder swete, 

I loved alway, as after my connynge ; 

And whan that I my lyf schulde leete. 

To me sche cam, and bad me for to synge 

This antym verraily in my deyinge, 

As ye have herd, and, whan that I had songe, 

Me thoug;ht, she layde a grayn under my tonge« 

Wherfor I synge, and synge moot certeyne, 
In honour of that blisfiil mayden fre, 
Til fro my tonge taken is the greyne. 
And after that thus saide she to me, 

* My litil child, now wol I fecche thee, 
Whan that the grayn is fro thi tonge y-take. 
Be nought agast, I wol thee nought forsake.' 

THB PRIORESSES TALE 

This holy monk, this abbot, him mene !» 

His tonge out-caught, and took awey the greyn, 

And he yaf up the gost ful softely. 

And whan the abbot had this wonder seyn. 

His salte teres striken doun as reyn, 

And gruf he fel a-doun unto the grounde. 

And stille he lay as he had ben y-bounde. 

The covent eek lay on the pavyment 
Wepyng, and herying Cristes moder deere. 
And after that thay rise, and forth thay went, 
And took away this martir fro his beere. 
And in a tombe of marble stoones cleere 
Enclosed thay his litil body sweete ; 
Ther he is now, God leve us for to meete. 

y OUNCE Hugh of Lincoln, slayn also 
With cursed Jewes, as it is 

notable, 
For it nys but a litel while ago, 
Pray, eek for us, we synful folk 
unstable ; 
That, of his mercy, God so merdable 
On us his grete mercy multiplie, 
For reverence of his modir Marie. 

9men. 

GLOSSARY 



ACY, Asia. 

AQASTB, aghast, terrified. 

AQBNS, against. 

AGON, gone away. 

AL, all, every. 

ALBY, aUey. 

ANTIPHONBR,anthembook. 

ANTYM, anthem. 

AUTBR, altar. 

BBRB, to bear. 
BBSYDB, beside. 
BBTYN, beaten. 
BIPORN, before. 
BOON, bone. 

BOUNTB, goodness, bounty. 
BRBNTB, burnt. 
BRBNNYNGB, burning. 
BRBST, breast. 

CBLY, good. 
CLBRQBON, chorister. 
CONNB, to know. 
CONNYNQB, knowing, learn- 
ing. 
COUTHB, could. 
COVBNT, convent. 
CRISTBMASSB, Christmas. 
CURTBISLY, courteously. 



DAR, dare. 
DBBD, dead. 
DBBRB, dear. 
DBMB, demand, ask. 
DBSPYT, despite, contempt. 
DBYB, die. 
DBYINGB, death. 
DORSTB, durst. 
DROUGH, drew. 

BCHON, each-one. 
BBK, also, moreover. 
BLLBS-WHBR, elsewhere. 
BMBRAUDB, emerald. 
BNCRBSTB, increase. 
BNDITH, endite, dictate. 
BNTBNTB, intent, intention. 
BNY, any. 
BR, ere, before. 
BVBRICH, every. 
BVBR-MO,ever more, always. 
BXPOUNB, expound, explain. 

FADBR, FADRB, father 
FAILLB, failure (without,) fsU. 
FBCCHB, fetch. 
PBRTHBR, further. 
FBLAWB, companion Ol>lay) 
fellow. 

POO, foe. 
PORBY, by, past. 
PRBYNBTH, pleadeth. 
PRO, from, out of. 

QAN, went. 
QBNTIL, gentle. 
GOOST, goest. 
GOST, ghost, spirit. 
GRBVB, grieve. 
GRBYN, grain, com. 
GRUP, grovellingly. 
GYDB, direct, guide. 

HALSB, beseech. 
HAVBN, to have, HAN, had. 
HBNTB, caught. 
HBIH, high. 
HBM, them, him. 
HBRIB, praise. 
HBRIBST, worshippest. 
HBRTB, heart. 
HBRYINGB, praising. 
HIR, their. 
HIR, her, to her. 
HOMWARD, homeward. 
HUKD, held. 

JAPB, jest. 
JBWBRYB, Jew's 
Quarter. 

KNOWB, know. 

LAUDB, praise. 
LBRB, to teach, to learn. 
LBST, LIST, pleases. 
LBBTB, lose. 



LBVB, leave. 
LYKLIHBDB, likelihood. 

MANNBS, man's. 
MAYSTOW, mayest thou. 
MBRVBILLOUS,marvellouB. 
MODBR, MODRB, mother. 
MORDRB, murder. 
MORTHBR, murder. 
MOOT, must, mayest, might. 

NAT, not. 

NB, not. 

NBWB, Al newe, afresh. 

NBKKB, neck. 

NIS, not. 

NOLDB, would not. 

NOUGHT, not, by no means. 

OON, one, Bver in oon, Bver 
alilce. 

PARPOURMBDBST, per - 

forms, perfects. 
PBRCBD, pierced. 
PORB, poor. 
PRIVBLY, secretly. 
PRIVBTBB, privacy. 
PURGBN, purge. 

evacuate. 

QUADB, bad. 
QUOD, quoth. 

RAVYSSHBDBST, didst 

draw down. 
RBYN, rain. 
ROOTB, root. 

SALUB, salute. 
SAPIENCE, wisdom. 
SAUGH, saw. 

SCHBNT, shamed, disgraced. 
SCOLBWARD, schoolward. 
SBINT, saint. 
SBVE, seven. 
SBYE, say. 
SBYD, said. 
SMALB, smail. 
SOCOUR, succour, help 
SONE, son. 
SCONE, soon. 

SOUDIT,confirmed,dedicated. 
SOUKINGE, sucking. 
SPRAD, spread. 
SPREDE, to spread. 
SPREYNDE, sprinkled. 
ST ANT, stood. 
STONDE, stand. 
SWAL, swelled. 

TBRE, tear. 
THE, thee. 
THEN, than. 
THENNBS, thence. 
THOGHT, anxiety. 
TONGE, tongue. 



THRIBS, thrice. 
THROTE, throat. 
THURGH, through. 
TWYBS, twice. 

UNNETHES, scarcely. 
USAGE, custom. 

VOUCHB-SAUP, vouchsafe. 

WARDROBE, privy. 

WAYK, weak. 

WBL, well. 

WERCHE, to work. 

WHAN, when. 

WITBN, to know. 

WISTE, knew. 

WOL, m will, Wolde, would. 

WROOTE, wrote. 

WROGHTP, wrought. 

WYVBS, wife's. 

YAP, YEVB, YIP, give. 
Y-CORVBN, cut. 
YBBRB, year. 
Y-SPRAD, spread. 
YVBL, evil. 

